PMIndiaData/PMIndiaSum huggingface dataset:
পর্যটন ক্ষেত্রে সহযোগিতা বাড়াতে ভারত ও পারাগুয়ের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন

ভারত ও পারাগুয়ের মধ্যে পর্যটন ক্ষেত্রে সহযোগিতা বাড়াতে গত ২৭শে সেপ্টেম্বর নতুন দিল্লিতে স্বাক্ষরিত সমঝোতাপত্রে কর্মপরবর্তী অনুমোদন মিলেছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে এই সিদ্ধান্ত হয়। এই মউ স্বাক্ষরের মূল উদ্দেশ্যগুলি হ’ল – পর্যটন ক্ষেত্রে দ্বিপাক্ষিক সহযোগিতা বাড়ানো; পর্যটন সংক্রান্ত তথ্য আদান-প্রদান; হোটেল, ট্যুর অপারেটর ও বিমান সংস্থা সহ পর্যটন ক্ষেত্রের সঙ্গে যুক্ত সংশ্লিষ্ট সকল পক্ষের মধ্যে সহযোগিতা গড়ে তুলতে উৎসাহদান; মানবসম্পদ উন্নয়ন ক্ষেত্রে সহযোগিতার লক্ষ্যে বিনিময় কর্মসূচি চালু করা; পর্যটন ও আতিথেয়তা ক্ষেত্রে বিনিয়োগ; উভয় পক্ষের মধ্যে পর্যটনের প্রসারে ট্যুর অপারেটর, মিডিয়া ও নীতি-প্রণেতাদের জন্য একে অপরের দেশ ভ্রমণ; পর্যটনের প্রসারে আকর্ষণীয় জায়গাগুলির আরও বেশি প্রচার, উন্নয়ন তথা সুষ্ঠু পরিচালনার মতো ক্ষেত্রে পারস্পরিক অভিজ্ঞতা বিনিময়; একে অপরের দেশে ভ্রমণ মেলা বা প্রদর্শনীগুলিতে অংশগ্রহণ এবং নিরাপদ ও সুরক্ষিত, সম্মানজনক ও সুস্থায়ী পর্যটনের প্রসার। মন্ত্রিসভার এই সিদ্ধান্তের ফলে পর্যটন ক্ষেত্রে সহযোগিতা বাড়ানোর লক্ষ্যে দুই দেশের মধ্যে প্রাতিষ্ঠানিক ব্যবস্থা গড়ে তোলা সম্ভব হবে। একই সঙ্গে, পারাগুয়ে থেকে ভারতে আগত পর্যটকের সংখ্যা বৃদ্ধি করতেও সাহায্য করবে। পক্ষান্তরে আর্থিক ও কর্মসংস্থানের দিক থেকে উভয় দেশই লাভবান হবে। পর্যটন ক্ষেত্রের সঙ্গে যুক্ত সংশ্লিষ্ট সকল পক্ষের পারস্পরিক স্বার্থে দীর্ঘমেয়াদী পর্যটন-সহযোগিতা গড়ে তোলার ক্ষেত্রেও এক অনুকূল বাতাবরণ গড়ে উঠবে।
জনগণের অংশগ্রহণের মাধ্যমে সফল হওয়ার লক্ষ্যে জল-শক্তি অভিযান দ্রুত গতিতে এগিয়ে চলেছে

জল-শক্তি অভিযান প্রধানমন্ত্রী শ্রী নরেন্দ্র মোদী আজ মন কি বাত বেতার অনুষ্ঠানে বলেন, জনগণের অংশগ্রহণের ফলে জল-শক্তি অভিযানে দ্রুত গতি আসছে। এ প্রসঙ্গে তিনি কয়েকটি সফল ও উদ্ভাবনী জল সংরক্ষণ মূলক প্রয়াসের কথাও সকলের সঙ্গে ভাগ করে নেন। রাজস্হানের জালোর জেলার কথা উল্লেখ করে প্রধানমন্ত্রী বলেন, সেখানে দুটি ঐতিহাসিক সিঁড়ি যুক্ত কুয়ো আস্তাকুড়ে পরিণত হয়েছিল। কিন্তু একদিন ভদ্রায়ুন এবং থানাওয়ালা পঞ্চায়েতের শত শত মানুষ জল-শক্তি অভিযানের আওতায় ওই কুয়ো দুটির পুনরুজ্জীবনের সংকল্প গ্রহণ করেন। বর্ষার মরশুমের অনেক আগেই সাধারণ মানুষের আস্তাকুড়ে পরিণত হওয়া ওই কুয়ো দুটির সংস্কারে নিজেদের নিয়োজিত করেন। এই কর্মসূচির জন্য কিছু মানুষ অর্থদান করেন, কিছু মানুষ কায়িক শ্রম দিয়ে সাহায্য করেন। এর ফলস্বরূপ একদা আস্তাকুড়ে পরিণত হওয়া ওই ঐতিহাসিক কুয়ো দুটি এখন তাদের জীবনরেখা হয়ে উঠেছে। একইভাবে উত্তরপ্রদেশের বারাবাঁকির সারাহি হ্রদ গ্রামবাসীদের সমবেত প্রচেষ্টার দরুণ নতুন জীবন পেয়েছে। উত্তরাখন্ডে আলমোড়া-হালওয়ানি মহাসড়ক বরাবর সুনিয়াকোটের গ্রামবাসীরা তাদের গ্রামে পানীয় জলের বন্দোবস্ত সুনিশ্চিত করতে নিজেরাই উদ্যোগ নেন। এই কাজে কিছু মানুষ অর্থ সংগ্রহ করেন, কিছু মানুষ শ্রম দেন। এদের এই সমবেত প্রয়াসের ফলেই গ্রামে পাইপলাইন বসানো হয় এবং একটি পাম্পিং স্টেশন স্হাপন করা হয়। এভাবেই কয়েক দশকের পুরানো জলের সমস্যার সমাধান ঘটে। প্রধানমন্ত্রী প্রত্যেককে ‘#Jalshakti4India’- ব্যবহার করে জল সংরক্ষণ ও বৃষ্টির জল সঞ্চয়ের বিভিন্ন প্রচেষ্টার কথা সকলের সঙ্গে ভাগ করে নেওয়ার আহ্বান জানান। গত বছরের জুলাই মাসে জল সংরক্ষণ ও জল নিরাপত্তা সুনিশ্চিত করতে জলশক্তি অভিযানের সূচনা হয়। জল সংকটগ্রস্হ জেলা ও ব্লকগুলিতে এই অভিযানে অগ্রাধিকার দেওয়া হচ্ছে।
মহাকাশ গবেষণা ও অনুসন্ধান ক্ষেত্রে ভারত-জাপান সহযোগিতা  :  আলোচনা কেন্দ্রীয় মন্ত্রিসভার বৈঠকে

ভারতীয় মহাকাশ গবেষণা সংস্থা (ইসরো) এবং জাপানের মহাকাশ অনুসন্ধান সংস্থা(জাক্সা)-র মধ্যে বহির্মহাকাশ কর্মসূচিতে সহযোগিতা প্রসার সম্পর্কিত ২০১৬-র ১১নভেম্বর স্বাক্ষরিত মউটি সম্পর্কে আজ কেন্দ্রীয় মন্ত্রিসভার বৈঠকে অবহিত করা হয়প্রধানমন্ত্রী শ্রী নরেন্দ্র মোদীকে। বৈঠকে সভাপতিত্ব করেন প্রধানমন্ত্রী শ্রীনরেন্দ্র মোদী। বহির্মহাকাশ ব্যবহার ও অনুসন্ধানের ক্ষেত্রে সহযোগিতামূলককর্মসূচির অনুসন্ধানের লক্ষ্যে এই মউটি সম্পাদন করা হয় জাপানের টোকিওতে।শান্তিপূর্ণ উদ্দেশ্যে মহাকাশ ব্যবহার ও অনুসন্ধানের ওপর বিশেষ জোর দেওয়া হয় এইমউটিতে। মানবজাতির সার্বিক কল্যাণে মহাকাশ প্রযুক্তির প্রয়োগ ও ব্যবহারের দিকে বিশেষনজর দেওয়া হয়েছে মউ-এর সার্বিক কাঠামোটিতে।
ব্রিটেনের প্রধানমন্ত্রীর সঙ্গে ভারতের প্রধানমন্ত্রীর টেলিফোনে বার্তালাপ

ব্রিটেনে সাম্প্রতিক নির্বাচনে জয়লাভের জন্য ব্রিটেনের প্রধানমন্ত্রী মিঃ বোরিস জনসন-কে টেলিফোনে শুভেচ্ছা জানিয়েছেন। প্রধানমন্ত্রী বলেছেন, ব্রিটেনের নির্বাচনে প্রধানমন্ত্রী হিসাবে মিঃ জনসন পুনর্নির্বাচিত হওয়ায় তাঁর এবং কনজারভেটিভ পার্টির উপর ঐ দেশবাসীর আস্থার বিষয়টিই প্রতিফলিত হয়। তাঁর এবং ভারতবাসীর পক্ষ থেকে শুভেচ্ছা জানিয়ে শ্রী মোদী আশা প্রকাশ করে বলেছেন, প্রধানমন্রী মিঃ বোরিস জনসনের নেতৃত্বে ভারত ও ব্রিটেনের মধ্যে সম্পর্ক আগামী দিনে আরও শক্তিশালী হবে। ব্রিটেনের প্রধানমন্ত্রী মিঃ বোরিস জনসন প্রধানমন্ত্রী শ্রী নরেন্দ্র মোদীকে ধন্যবাদ জানিয়েছেন। ভারত ও ব্রিটেনের সম্পর্ক আগামী দিনে আরও দৃঢ় হবে বলে আশা প্রকাশ করেছেন তিনি। ভারতে আসার জন্য মিঃ বোরিস জনসন-কে আমন্ত্রণ জানিয়েছেন প্রধানমন্ত্রী শ্রী নরেন্দ্র মোদী। প্রধানমন্ত্রী মিঃ বোরিস জনসন প্রধানমন্ত্রী শ্রী নরেন্দ্র মোদীর আমন্ত্রণ গ্রহণ করেছেন। …
আন্তর্জাতিকপ্রতিবন্ধী দিবসে দিব্যাঙ্গদের সম্মান জানালেন প্রধানমন্ত্রী

আন্তর্জাতিকপ্রতিবন্ধী দিবসে দেশের দিব্যাঙ্গ ভাই-বোনদের সংকল্পকে সম্মান জানালেনপ্রধানমন্ত্রী শ্রী নরেন্দ্র মোদী। এই উপলক্ষে তাঁদের তিনি শুভেচ্ছাও জানান।শনিবার এক বার্তায় প্রধানমন্ত্রী বলেছেন ‘ আন্তর্জাতিক প্রতবন্ধী দিবসে আমাদের দি ব্যা ঙ্গ ভাই-বোনদের সংকল্পকে আমি অভিবাদন জানাই। তাঁদের সকলের প্রতি আমার শুভেচ্ছাও অভিনন্দন রইল। আসুন, আমরা সকলে মিলে নতুন উদ্যম নিয়ে আমাদেরকাজগুলিকে আরও এগিয়ে নিয়ে যাই এমন এক দেশ গঠনের লক্ষ্যে যেখানে সমগ্র জাতির মধ্যেসমতা ও অন্তর্ভুক্তি নিরন্তর থাকে। ‘ ecember 3, 2016 >
প্রধানমন্ত্রী আগামীকাল জাতীয় শিক্ষা নীতির আওতায় উচ্চ শিক্ষায় রূপান্তরমূলক সংস্কার’ শীর্ষক সম্মেলনের উদ্বোধনী ভাষণ দেবেন

প্রধানমন্ত্রী শ্রী নরেন্দ্র মোদী আগামীকাল (৭ই আগস্ট) ভিডিও কনফারেন্সের মাধ্যমে ‘জাতীয় শিক্ষা নীতির আওতায় উচ্চ শিক্ষায় রূপান্তরমূলক সংস্কার’ শীর্ষক সম্মেলনে উদ্বোধনী ভাষণ দেবেন। মানব সম্পদ উন্নয়ন মন্ত্রক এবং বিশ্ববিদ্যালয় মঞ্জুরি কমিশন এই সম্মেলনের আয়োজন করেছে। সম্মেলনে জাতীয় শিক্ষা নীতি ২০২০র আওতায় শিক্ষা ক্ষেত্রে উল্লেখযোগ্য দিকগুলি যেমন, শিক্ষা ব্যবস্থা উন্নয়নে দক্ষতা অর্জন, উন্নত মানের গবেষণা, প্রযুক্তির যথাযথ ব্যবহার, সামগ্রিক এবং বহুপাক্ষিক ভবিষ্যতের শিক্ষা ব্যবস্থা ইত্যাদি বিষয়ে আলোকপাত করা হবে। কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল, প্রতিমন্ত্রী শ্রী সঞ্জয় ধোতরে এই অনুষ্ঠানে যোগ দেবেন। জাতীয় শিক্ষা নীতির খসড়ার জন্য গঠিত কমিটির সদস্য এবং চেয়ারম্যানের পাশাপাশি বিশিষ্ট শিক্ষাবিদ, বিজ্ঞানীরা সহ একাধিক গণ্যমান্য ব্যক্তি জাতীয় শিক্ষা নীতির বিভিন্ন দিক নিয়ে বক্তব্য রাখবেন। একাধিক বিশ্ববিদ্যালয়ের উপাচার্য, প্রতিষ্ঠানের অধিকর্তা এবং কলেজের অধ্যক্ষ সহ অন্যান্য ব্যক্তিবর্গ এই অনুষ্ঠানে যোগ দেবেন। এই অনুষ্ঠানটি সরাসরি দেখা যাবে মানব সম্পদ উন্নয়ন মন্ত্রকের ফেসবুক পেজে নিম্নলিখিত লিঙ্কের সাহায্যে http://https//www.facebook.com/
কেন্দ্র ও রাজ্যের পুলিশ বাহিনীগুলির আধুনিকীকরণেরলক্ষ্যে বিশেষ কর্মসূচি রূপায়ণের প্রস্তাবে সম্মতি কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত কেন্দ্রীয় মন্ত্রিসভার বৈঠকে আজ ২০১৭-১৮ থেকে ২০১৯-২০ সাল পর্যন্ত দেশের পুলিশবাহিনীগুলির আধুনিকীকরণ সম্পর্কিত এক বিশেষ কর্মসূচিতে অনুমোদন দেওয়া হয়। তিন বছরমেয়াদী এই কর্মসূচি রূপায়ণে ব্যয়ের মাত্রা ধরা হয়েছে ২৫,০৬০ কোটি টাকা। এর মধ্যেকেন্দ্রীয় সরকারের পক্ষ থেকে দেওয়া হবে ১৮,৬৩৬ কোটি টাকা এবং রাজ্যগুলির পক্ষ থেকেব্যয় করা হবে ৬,৪২৪ কোটি টাকা। আশা করা হচ্ছে যে, পুলিশ বাহিনীগুলির আধুনিকীকরণসম্পর্কিত এই কর্মসূচি রূপায়ণের ফলে কেন্দ্র ও রাজ্যের পুলিশ বাহিনীগুলিকে আরওদক্ষ ও তৎপর করে তোলা সম্ভব হবে।
‘অ্যাডভান্টেজ আসাম – বিশ্ব বিনিয়োগ শীর্ষ সম্মেলন ২০১৮’-তেআগামীকাল ভাষণ দেবেন প্রধানমন্ত্রী

আগামীকাল গুয়াহাটিতে ‘অ্যাডভান্টেজ আসাম – বিশ্ব বিনিয়োগ শীর্ষ সম্মেলন২০১৮’র সূচনাপর্বে ভাষণ দেবেন প্রধানমন্ত্রী শ্রী নরেন্দ্র মোদী। অসম সরকারের উদ্যোগে এটিই হ’ল বিনিয়োগ এবং বিনিয়োগ সংক্রান্ত সুযোগ-সুবিধাপ্রসারের ক্ষেত্রে এক বৃহত্তম শীর্ষ সম্মেলন। এর লক্ষ্য হ’ল – বিনিয়োগকারীদের কাছেঅসমের ভৌগোলিক তথা প্রকৌশলগত সুযোগ-সুবিধার দিকগুলি তুলে ধরা। দক্ষিণ ওদক্ষিণ-পূর্ব এশিয়ার বিকাশশীল অর্থনীতির দেশগুলিতে রপ্তানি-কেন্দ্রিক এবং পরিষেবা-ভিত্তিকউৎপাদন প্রচেষ্টা এবং এ সম্পর্কিত নানা ধরণের সুযোগ-সুবিধাগুলি ব্যাখ্যা করা হবেবিশ্ব বিনিয়োগকর্তাদের কাছে। এই শীর্ষ সম্মেলনে বিনিয়োগ আকর্ষণের ক্ষেত্র হিসাবে বিদ্যুৎ, কৃষি ও খাদ্যপ্রক্রিয়াকরণ, তথ্য প্রযুক্তি ও তথ্য প্রযুক্তি সম্পর্কিত পরিষেবা, নদী পরিবহণ ওবন্দর উপনগরী, প্লাস্টিক ও পেট্রো রসায়ন, ওষুধ ও চিকিৎসার সাজ-সরঞ্জাম, হস্তচালিততাঁত, বস্ত্র ও হস্তশিল্প, পর্যটন, আতিথেয়তা ও সুস্বাস্থ্য, অসমারিক বিমান পরিবহণএবং পেট্রোলিয়াম ও প্রাকৃতিক গ্যাসের ক্ষেত্রে বিনিয়োগের যে সমস্ত সুযোগ-সুবিধারয়েছে, সে সম্পর্কে সম্মেলনে অবহিত করা হবে অংশগ্রহণকারী বিনিয়োগকর্তাদের।
আইন প্রয়োগের প্রশিক্ষণেরক্ষেত্রে ভারত ও আমেরিকার মধ্যে সহযোগিতা স্মারকে স্বাক্ষরের অনুমোদন কেন্দ্রীয়মন্ত্রিসভার

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয়মন্ত্রিসভা বুধবার ভারতের ব্যুরো অফ পুলিশ রিসার্চ এন্ড ডেভেলপমেন্ট (বি.পি.আর. এন্ডডি.) এবং আমেরিকার ফেডারেল ল ’ এনফোর্সমেন্ট ট্রেনিং সেন্টার (এফ.এল.ই.টি.সি.)-এর মধ্যে আইন প্রয়োগেরপ্রশিক্ষণ নিয়ে সহযোগিতা স্মারকে স্বাক্ষরের অনুমোদন দিল| এই উদ্যোগ ভারত ও আমেরিকার অভ্যন্তরীণ সুরক্ষা আলোচনার অধীনে নিরাপত্তাসংক্রান্ত বিষয়ে সহযোগিতা বৃদ্ধির পথ সূচিত করবে| এই সহযোগিতা স্মারক প্রশিক্ষণেরমান, প্রশিক্ষণের বিষয়, প্রশিক্ষকদের গুণমান ইত্যাদি বৃদ্ধিতে সহায়তা করবে এবং এরমধ্য দিয়ে পুলিশ বাহিনীর কাজকর্মকে কার্যকরভাবে উন্নত করা যাবে এবং স্মার্টপুলিশের ধারণা উপলব্ধি করা যাবে| সন্ত্রাসবাদ ও আন্তর্জাতিক অপরাধের সমস্তরূপের বিরুদ্ধে এবং সান্ত্রাসবাদী সংস্থাগুলোর বৃদ্ধি ঠেকাতে লড়াই করার ক্ষেত্রেভারত ও আমেরিকা একই ধারণা পোষণ করে| তাছাড়া অভ্যন্তরীণ সুরক্ষা ও গুরুত্বপূর্ণপরিকাঠামোর সুরক্ষার পাশাপাশি বিশ্বের সরবরাহ পথকে সন্ত্রাসবাদী আক্রমণ থেকে রক্ষাকরার ক্ষেত্রেও একে অপরের সহযোগী| গত ২০১০ সালের নভেম্বর মাসে আমেরিকার রাষ্ট্রপতির ভারতসফরের সময় দুইপক্ষ ভারত ও আমেরিকা সন্ত্রাসবাদ বিরোধী পদক্ষেপের অংশ হিসেবেঅভ্যন্তরীণ সুরক্ষা আলোচনা (এইচ.এস.ডি.) প্রক্রিয়া শুরু করতে সম্মত হয়| অভ্যন্তরীণসুরক্ষা আলোচনার অধীনে ছয়টি উপ-গোষ্ঠী গঠন করা হয়| এক্ষেত্রে যে বিষয়গুলোকেঅগ্রাধিকার দেওয়া হয়, সেগুলো হচ্ছে — বিশ্বের সরবরাহ পথ, পরিবহন, বন্দর, সীমান্ত, সামুদ্রিক সুরক্ষা, পুলিশব্যবস্থা, অবৈধ অর্থ বিনিয়োগ, সাইবার তথ্য, প্রযুক্তির উন্নয়ন ইত্যাদি| A.D…
ভিয়েতনামের জাতীয় দিবসে সে দেশের জনসাধারণকে প্রধানমন্ত্রী শ্রী নরেন্দ্র মোদীর অভিনন্দন

প্রধানমন্ত্রী শ্রী নরেন্দ্র মোদী ভিয়েতনামের জনসাধারণকে তাদের জাতীয় দিবসে অভিনন্দন জানিয়েছেন। এক বার্তায় তিনিবলেছেন, ‘ ভিয়েতনামের জাতীয় দিবসে সে দেশের জনসাধারণকে শুভেচ্ছা।ভিয়েতনাম হল এক বন্ধুরাষ্ট্র যার সঙ্গে আমাদের সম্পর্ককে আমরা এগিয়ে নিয়ে যেতেচাই। ’
যোগ গুরু স্বামী আধ্যাত্মানন্দজীর মৃত্যুতে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী যোগ গুরু স্বামী আধ্যাত্মানন্দজীর মৃত্যুতে গভীর শোক প্রকাশ করেছেন। এক টুইট বার্তায় প্রধানমন্ত্রী তাকে শ্রদ্ধা জানিয়ে বলেছেন সহজ উপায়ে অত্যন্ত জটিল আধ্যাত্মিক বিষয়গুলি ব্যাখ্যা করার তাঁর ক্ষমতা ছিল। যোগব্যায়াম শিক্ষার পাশাপাশি আহমেদাবাদে শিবানন্দ আশ্রমের মাধ্যমে স্বামীজী যে অনেক সৃজনশীল কাজ কর্মের মাধ্যমে সমাজ সেবা করতেন তাও প্রধানমন্ত্রী স্মরণ করেন।
পাঠানকোট বিমান ঘাঁটিটি পরিদর্শন করলেন প্রধানমন্ত্রী

সম্প্রতি সন্ত্রাসবাদীদের আক্রমণ কবলিত পাঠানকোট বিমান ঘাঁটি পরিদর্শন করলেন প্রধানমন্ত্রী শ্রী নরেন্দ্র মোদী। এই ধরনের একটি গুরুতর সন্ত্রাসবাদী হামলার মোকাবিলা ও প্রতিরোধে প্রতিরক্ষা বাহিনীর সেনা ও জওয়ান-কর্মীদের বিশেষ তৎপরতার কথা সবিস্তারে প্রধানমন্ত্রীকে অবহিত করেন বাহিনীর পদস্থ আধিকারিকরা। বিমান ঘাঁটির যে যে এলাকায় সন্ত্রাসবাদীরা আক্রমণ চালিয়েছিল সেগুলি ঘুরে দেখেন প্রধানমন্ত্রী। আকাশপথেও সীমান্ত অঞ্চলটি পরিদর্শন করেন তিনি। পরিদর্শনকালে প্রধানমন্ত্রীর সঙ্গে ছিলেন জাতীয় নিরাপত্তা উপদেষ্টা শ্রী অজিত দোভাল, স্থল ও বিমানবাহিনীর দুই প্রধান এবং এন এস জি ও বি এস এফ-এর আধিকারিকরা। anuary, 2016
প্রধানমন্ত্রী শ্রী নরেন্দ্র মোদীর পৌরোহিত্যে জম্মু-কাশ্মীরের রাজনৈতিক দলগুলির নেতৃবৃন্দের মধ্যে বৈঠকের পর প্রধানমন্ত্রীর দপ্তরের প্রতিমন্ত্রী ড. জিতেন্দ্র সিংএর বিবৃতির বঙ্গানুবাদ

নতুন দিল্লি, ২৪শে জুন, ২০২১ প্রধানমন্ত্রী শ্রী নরেন্দ্র মোদীর পৌরোহিত্যে জম্মু-কাশ্মীরের রাজনৈতিক দলগুলির মধ্যে একটি আলোচনা এই মাত্র শেষ হয়েছে। জম্মু-কাশ্মীরের গণতন্ত্রকে শক্তিশালী করা এবং সেখানকার উন্নয়নের জন্য এটি একটি ইতিবাচক পদক্ষেপ। অত্যন্ত সৌহার্দ্যপূর্ণ পরিবেশে এই বৈঠক অনুষ্ঠিত হয়েছে। অংশগ্রহণকারী প্রত্যেকে ভারতীয় গণতন্ত্র এবং সংবিধানের প্রতি যথাযথ সম্মান প্রদর্শন করেছেন। জম্মু-কাশ্মীরের পরিস্থিতির উন্নতি প্রসঙ্গে স্বরাষ্ট্র মন্ত্রী নেতৃবৃন্দকে অবগত করেছেন। প্রধানমন্ত্রী গুরুত্ব সহকারে প্রত্যেকটি দলের বক্তব্য ও পরামর্শ শুনেছেন। জনপ্রতিনিধিরা খোলা মনে তাঁদের ভাবনা – চিন্তা ভাগ করে নেওয়ায় তিনি প্রশংসা করেছেন। প্রধানমন্ত্রী বৈঠকে দুটি বিষয়ের ওপর জোর দিয়েছেন। জম্মু-কাশ্মীরে তৃণমূল স্তরে গণতন্ত্রকে পৌঁছে দেওয়ার জন্য আমাদের সকলকে একযোগে কাজ করতে হবে। দ্বিতীয়ত জম্মু-কাশ্মীরের সার্বিক উন্নয়নের প্রয়োজন। আর তাই প্রতিটি অঞ্চল ও প্রত্যেক সম্প্রদায়ের কাছে উন্নয়ন পৌঁছে দিতে হবে। সহযোগিতার বাতাবরণ এবং জনসাধারণের অংশীদারিত্ব এক্ষেত্রে অত্যন্ত গুরুত্বপূর্ণ। প্রধানমন্ত্রী বলেছেন, জম্মু-কাশ্মীরে সফলভাবে পঞ্চায়েতী রাজ এবং অন্যান্য স্থানীয় প্রশাসনের নির্বাচন অনুষ্ঠিত হয়েছে। নিরাপত্তা পরিস্থিতির উন্নতি হয়েছে। নির্বাচনের পর পঞ্চায়েতগুলির কাছে সরাসরি ১২,০০০ কোটি টাকা পাঠানো হয়েছে। এর ফলে গ্রামাঞ্চলে উন্নয়ন ত্বরান্বিত হয়েছে। শ্রী মোদী বলেছেন, জম্মু-কাশ্মীরের গণতান্ত্রিক প্রক্রিয়ার পরবর্তী গুরুত্বপূর্ণ পদক্ষেপ অর্থাৎ বিধানসভা নির্বাচনের জন্য আমাদের উদ্যোগী হতে হবে। আসন পুনর্বিন্যাসের কাজ দ্রুত শেষ করতে হবে। যাতে বিধানসভায় প্রতিটি অঞ্চল এবং প্রতিটি সম্প্রদায় যথাযথভাবে রাজনৈতিক প্রতিনিধিত্ব করতে পারে। দলিত, পিছিয়ে পড়া সম্প্রদায় এবং আদিবাসী অঞ্চলে বসবাসরত মানুষদের যথাযথ প্রতিনিধিত্ব নিশ্চিত করা অত্যন্ত গুরুত্বপূর্ণ। পুনর্গঠন প্রক্রিয়ায় প্রত্যেকে যাতে প্রতিনিধিত্ব করতে পারেন, সেটি নিশ্চিত করার জন্য বৈঠকে বিস্তারিতভাবে আলোচনা হয়েছে। অংশগ্রহণকারী সব দলগুলি এই বিষয়ে সহমত পোষণ করেছে। প্রধানমন্ত্রী জোর দিয়ে বলেছেন, জম্মু-কাশ্মীরে সংশ্লিষ্ট সকলের সহযোগিতার মধ্য দিয়ে শান্তি ও সমৃদ্ধির পথে এগোনো যাবে। জম্মু-কাশ্মীর বর্তমানে বিদ্বেষ ও হিংসাপূর্ণ পরিবেশ থেকে বেরিয়ে এসে স্থিতিশীলতার পথে এগিয়ে চলেছে। মানুষের মধ্যে নতুন আশা ও আস্থা সঞ্চারিত হচ্ছে। শ্রী মোদী আরো বলেছেন, এই আস্থাকে আরো শক্তিশালী করে তোলার জন্য আমাদের দিন-রাত কাজ করতে হবে। গণতন্ত্রকে শক্তিশালী করা এবং জম্মু-কাশ্মীরের উন্নয়ন ও সমৃদ্ধির জন্য আজকের বৈঠক অত্যন্ত গুরুত্বপূর্ণ। আজকের এই বৈঠকে অংশগ্রহণ করার জন্য আমি সব রাজনৈতিক দলকে ধন্যবাদ জানাচ্ছি। ধন্যবাদ।
প্রধানমন্ত্রী অযোধ্যা উন্নয়ন পরিকল্পনার পর্যালোচনা করেছেন

অযোধ্যাকে আধ্যাত্মিক কেন্দ্র, আন্তর্জাতিক পর্যটন স্থল এবং স্থিতিশীল স্মার্ট সিটি হিসেবে গড়ে তোলা হবে আমাদের ঐতিহ্যের শ্রেষ্ঠত্ব এবং উন্নয়নমূলক সংস্কারের প্রকাশ অযোধ্যার মধ্য দিয়ে হবে : প্রধানমন্ত্রী অযোধ্যার উন্নত পরিকাঠামোর মানব তত্ত্বের সঙ্গে সাযুজ্য রেখে হবে, যার ফলে প্রত্যেকে উপকৃত হবেন : প্রধানমন্ত্রী অযোধ্যায় যে কর্মতৎপতা শুরু হয়েছে তার মধ্য দিয়ে পরবর্তী উন্নয়নমূলক উদ্যোগ এখনই শুরু করতে হবে : প্রধানমন্ত্রী অযোধ্যার উন্নয়নমূলক কাজ সুস্থ জন অংশীদারিত্বের ভাবনায় এগিয়ে নিয়ে যেতে হবে যেখানে যুব সম্প্রদায়ের অংশগ্রহণ গুরুত্বপূর্ণ : প্রধানমন্ত্রী প্রধানমন্ত্রী শ্রী নরেন্দ্র মোদী অযোধ্যার উন্নয়মূলক পরিকল্পনার পর্যালোচনা করেছেন। অযোধ্যার উন্নয়নকে নিয়ে যে সব পরিকল্পনা রয়েছে সে বিষয়গুলি উত্তরপ্রদেশ সরকারের আধিকারিকরা উপস্থাপিত করেছেন। একটি আধ্যাত্মিক কেন্দ্র, আন্তর্জাতিক পর্যটন স্থল এবং স্থিতিশীল স্মার্ট সিটির মধ্যে দিয়ে অযোধ্যার উন্নয়নকে এগিয়ে নিয়ে যেতে হবে। অযোধ্যার যোগাযোগ ব্যবস্থার উন্নয়নে বিভিন্ন পরিকাঠামোগত প্রকল্পের বিষয়ে প্রধানমন্ত্রীকে অবগত করা হয়। বিমানবন্দর, রেল স্টেশনের সম্প্রসারণ, বাসস্ট্যান্ড, সড়ক ও মহাসড়কের মতো বিভিন্ন পরিকাঠামোর প্রকল্প নিয়ে বৈঠকে আলোচনা হয়েছে। তীর্থযাত্রীদের থাকার ব্যবস্থা, আশ্রম, মঠ, হোটেল এবং বিভিন্ন রাজ্যের ভবন তৈরির জন্য স্থান নির্বাচন সহ একটি গ্রীনফিল্ড টাউনশিপের বিষয়েও বৈঠকে কথা হয়েছে। এছাড়াও পর্যটকদের সুবিধার জন্য পর্যটন কেন্দ্র, আন্তর্জাতিক মানের সংগ্রহশালাও অযোধ্যায় গড়ে তোলা হবে। সরযু নদী এবং তার ঘাটগুলির উন্নয়নের জন্য বিশেষ পরিকাঠামো নির্মাণের বিষয়ে বৈঠকে আলোচনা হয়েছে। সরযু নদীতে নিয়মিত নৌকা বিহারের ব্যবস্থা করা হবে। সাইকেল চালক এবং পথচারিদের জন্য যথেষ্ট জায়গার ব্যবস্থা করা হবে। স্মার্ট সিটি পরিকাঠামো ব্যবহার করে অত্যাধুনিক যানবাহন ব্যবস্থাপনা গড়ে তুলতে হবে। প্রধানমন্ত্রী অযোধ্যাকে প্রত্যেক ভারতীয়র সাংস্কৃতিক চেতনার অঙ্গ বলে বর্ণনা করেছেন। আমাদের ঐতিহ্যের খুঁটিনাটি এবং উন্নয়নমূলক পরিবর্তনের প্রতিফলন অযোধ্যার মাধ্যমে ঘটবে। অযোধ্যা হল আধ্যাত্মিকতা ও উৎসাহের উদাহরণ। এই শহরের মানব তত্ত্বের সঙ্গে সাযুজ্য রেখে অত্যাধুনিক পরিকাঠামো গড়ে তুলতে হবে। পর্যটক, তীর্থযাত্রী থেকে সকলেই এর সুফল ভোগ করবেন। প্রধানমন্ত্রী বলেছেন, এই শহরকে এমনভাবে গড়ে তুলতে হবে যাতে ভবিষ্যৎ প্রজন্ম মনে করে জীবনে অন্তত একবার অযোধ্যা যাওয়া প্রয়োজন। শ্রী মোদী আরও বলেছেন, অদূর ভবিষ্যতে অযোধ্যার উন্নয়নমূলক কর্মকান্ডকে বজায় রাখতে হবে। অযোধ্যায় যে কর্মতৎপতা শুরু হয়েছে তার মধ্য দিয়ে পরবর্তী উন্নয়নমূলক উদ্যোগ এখনই শুরু করতে হবে। অযোধ্যার পরিচয় তুলে ধরার জন্য আমাদের সমষ্টিগতভাবে উদ্যোগী হতে হবে। এই স্থানের সাংস্কৃতিক ঐতিহ্যকে উদ্ভাবনমূলক উপায়ে প্রকাশ করতে হবে। প্রধানমন্ত্রী বলেছেন, ভগবান রামের সব মানুষকে একজোট করার ক্ষমতা ছিল। অযোধ্যার উন্নয়নমূলক কাজে স্বাস্থ্যকর জন অংশীদারিত্বের প্রয়োজন, বিশেষ করে যুব সম্প্রদায়কে একাজে যুক্ত করতে হবে। শহরের উন্নয়নে আমাদের মেধাবী যুব সম্প্রদায়ের দক্ষতাকে কাজে লাগাতে হবে। এই বৈঠকে উত্তরপ্রদেশের মুখ্যমন্ত্রী শ্রী যোগী আদিত্যনাথ, দুই উপমুখ্যমন্ত্রী শ্রী কেশব প্রসাদ মৌর্য এবং শ্রী দীনেশ শর্মা সহ উত্তপ্রদেশের বিভিন্ন দপ্তের মুখ্যমন্ত্রীরা উপস্থিত ছিলেন।
সিমলাবিমানবন্দর থেকে ‘উড়ান’ কর্মসূচির সূচনা করলেন প্রধানমন্ত্রী

আঞ্চলিকসংযোগ ও যোগাযোগ প্রসার কর্মসূচির আওতায় আজ সিমলা বিমানবন্দর থেকে ‘উড়ান’-এর সূচনা করলেন প্রধানমন্ত্রী শ্রীনরেন্দ্র মোদী। ‘উড়ান’-এর আওতায় আজ থেকে শুরু হল সিমলা, নান্দেদ এবং কাড়াপাবিমানবন্দর থেকে অসামরিক বিমান পরিবহণ। হিমাচলপ্রদেশের বিলাসপুরে একটি হাইড্রো ইঞ্জিনিয়ারিং কলেজের শিলান্যাস উপলক্ষে একবৈদ্যুতিন ফলকেরও আজ উদ্বোধন করেন প্রধানমন্ত্রী। সিমলাবিমানবন্দরের সমাবেশে ভাষণ দেন শ্রী নরেন্দ্র মোদী। ভিডিও সংযোগ ব্যবস্থায় নান্দেদও কাড়াপার জনসাধারণের উদ্দেশেও তাঁর বক্তব্য পেশ করেন। প্রধানমন্ত্রীতাঁর ভাষণে বলেন, মধ্যবিত্ত মানুষের জীবনধারায় বর্তমানে নিরন্তর রূপান্তর ঘটেচলেছে। সেইসঙ্গে বেড়ে চলেছে তাঁদের আশা-আকাঙ্ক্ষাও। যথোপযুক্ত সুযোগ যদি তাঁদেরদেওয়া হয়, তাহলে তাঁরা অনেক কিছুই করে দেখাতে পারেন। শ্রীমোদী বলেন, ভারতের বিমান পরিবহণ ক্ষেত্রটির রয়েছে প্রচুর সম্ভাবনাময় সুযোগ-সুবিধা।‘উড়ান’ কর্মসূচিকে তিনি বর্ণনা করেন ‘উড়ে দেশ কা আম নাগরিক’ রূপে । প্রধানমন্ত্রীবলেন, এক সময় বিমানযাত্রার সুযোগ ঘটত মুষ্টিমেয় কিছু সংখ্যক মানুষের। কিন্তু এইপরিস্থিতির এখন আমূল পরিবর্তন হয়েছে। ভারতের জনসাধারণের আশা-আকাঙ্ক্ষা পূরণেরসুযোগ এনে দিয়েছে নতুন অসামরিক বিমান পরিবহণ নীতি। শ্রীমোদী বলেন, দুই ও তিন স্তরীয় শহরগুলি ক্রমশ চালিকাশক্তি হয়ে উঠছে। তাই, এই সমস্তশহরের মধ্যে বিমান সংযোগ ও যোগাযোগ ব্যবস্থা গড়ে তুলতে পারলে তা সাধারণ মানুষেরবিশেষ কাজে আসবে। ‘উড়ান’ কর্মসূচি হিমাচল প্রদেশের পর্যটন ক্ষেত্রের প্রসারেবিশেষভাবে সাহায্য করবে বলে মন্তব্য করেন প্রধানমন্ত্রী। /..
প্রধানমন্ত্রী শ্রী নরেন্দ্র মোদী সকাশে সুইডেনেরবাণিজ্য প্রতিনিধি দল

সুইডেনের একবাণিজ্য প্রতিনিধি দল আজ এখানে এক সাক্ষাৎকারে মিলিত হলেন প্রধানমন্ত্রী শ্রীনরেন্দ্র মোদীর সঙ্গে। ঐ প্রতিনিধি দলে ছিলেন কয়েকজন সিইও, যাঁরা ভারত-সুইডেনবাণিজ্য নেতাদের গোল-টেবিল বৈঠকে যোগ দিতে বর্তমানে ভারতে রয়েছেন। প্রতিনিধি দলকেআন্তরিকভাবে স্বাগত জানান শ্রী নরেন্দ্র মোদী। তাঁদের সঙ্গে প্রধানমন্ত্রীরআলোচনায় উঠে আসে সুইডিশ উৎপাদকদের জন্য দীর্ঘমেয়াদি বাণিজ্যিক সুযোগ-সুবিধা, সৌরজ্বালানি উৎপাদন এবং প্রতিরক্ষা উৎপাদন সম্পর্কিত বিভিন্ন সহযোগিতার বিষয়গুলি। …
প্রধানমন্ত্রী নরেন্দ্র মোদী প্রতিরক্ষা এবং  মহাকাশ ক্ষেত্রে গতি বাড়ানোর উপায় নিয়ে বৈঠক করেছেন

প্রধানমন্ত্রী নরেন্দ্র মোদী কোভিড -১৯-এর পরিপ্রেক্ষিতে অর্থনীতিকে শক্তিশালী করার জন্য সশস্ত্র বাহিনীর স্বল্পমেয়াদী ও দীর্ঘমেয়াদী চাহিদা পূরণ নিয়ে একটি বিস্তারিত বৈঠক করেছেন। এর মূল লক্ষ্য হল দেশের প্রতিরক্ষা শিল্পের শক্তিবৃদ্ধি এবং স্বনির্ভরতা অর্জন। বৈঠকে অস্ত্র উৎপাদন কারখানার প্রয়োজনীয় সংস্কার, ক্রয় পদ্ধতি সরলীকরণ , প্রযুক্তিক্ষেত্রে বিনিয়োগে আগ্রহ বৃদ্ধি এবং রপ্তানী ক্ষেত্রে সংস্কারের মতো গুরুত্বপূর্ণ বিষয়ে আলোচনা হয়। বৈঠকে প্রধানমন্ত্রী সরকারী-বেসরকারী সক্রিয় অংশীদারিত্বের মাধ্যমে আত্মনির্ভরতা ও রপ্তানীর দ্বৈত উদ্দেশ্য অর্জনের সাথে প্রতিরক্ষা ও মহাকাশ ক্ষেত্রের নকশা ও পণ্যগুলির বিষয়ে ভারতকে বিশ্বের শীর্ষস্থানীয় দেশ হিসাবে গড়ে তোলার উপর জোর দেন। । তিনি দেশীয় ও বিদেশী বিনিয়োগকারীদের উৎসাহ দিতে প্রতিরক্ষা খাতে প্রস্তাবিত সংস্কারের বিষয়টি পর্যালোচনা করেন। কৌশলগত প্রতিরক্ষা মূলধন অর্জনের জন্য প্রতিরক্ষা ব্যয় হ্রাস এবং সঞ্চয়ের সঠিক ব্যবহার নিয়ে বৈঠকে আলোচনা করা হয় । প্রতিরক্ষা সরঞ্জাম কেনার প্রক্রিয়া, অফসেট নীতিমালা, দেশীয় যন্ত্রাংশ নির্মাণ, প্রযুক্তি হস্তান্তর, বিশ্বের প্রতিরক্ষা সরঞ্জাম সরবরাহকারীদের ভারতে সরঞ্জাম উৎপাদনের সুবিধা স্থাপনের জন্য উৎসাহদান,রফতানির মান, পরিশীলিত সরঞ্জাম / ব্যবস্থাপনা / মাধ্যম ইত্যাদির ওপর জোর দেওয়ার হয়। প্রধানমন্ত্রী বলেন প্রতিরক্ষা ক্ষেত্রে ভারতের আমদানির উপর নির্ভরতা হ্রাস করে “মেক ইন ইন্ডিয়া” কর্মসূচিকে এগিয়ে নিয়ে যাওয়া উচিত, যাতে তারা অত্যাধুনিক প্রতিরক্ষা সরঞ্জামগুলির নকশা, বিকাশ ও উৎপাদন করতে পারে। তিনি প্রতিরক্ষা পণ্য রফতানি প্রক্রিয়ার উপর জোর দেন ,যাতে বিশ্বের অন্যান্য দেশের প্রতিরক্ষা পণ্যগুলির মধ্যে ভারতের প্রতিরক্ষা শিল্প জায়গা করে নিতে পারে এবং গবেষণা, বিকাশ, উদ্ভাবনের ক্ষেত্রে ভারত নিজস্ব মালিকানার অনুকূল পরিবেশ তৈরি করতে পারে। বৈঠকে প্রতিরক্ষা মন্ত্রী, স্বরাষ্ট্রমন্ত্রী, অর্থমন্ত্রী এবং অর্থমন্ত্রী এবং উর্ধ্বতন কর্মকর্তারা উপস্থিত ছিলেন।
প্রত্যক্ষ বিদেশি বিনিয়োগ নীতি সংশোধন  :  কর্মপরবর্তী অনুমোদন কেন্দ্রীয়মন্ত্রিসভার

প্রত্যক্ষ বিদেশি নীতি সংশোধনের বিষয়টিতে কর্মপরবর্তী অনুমোদন দিলকেন্দ্রীয় মন্ত্রিসভা। আজ এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতমন্ত্রিসভার বৈঠকে এই অনুমোদনদানের সিদ্ধান্ত গ্রহণ করা হয় । এর আগে প্রত্যক্ষ বিদেশি বিনিয়োগ নীতি সংশোধনের কথা সরকারের পক্ষ থেকে ঘোষণা করাহয় এ বছরের ২০ জুন তারিখে। দেশে বাণিজ্যিক কাজকর্মকে সহজতর করে তোলার লক্ষ্যেপ্রত্যক্ষ বিদেশি বিনিয়োগ নীতিকে আরও সরল ও উদার করে তোলাই হল নীতি সংশোধনের মূললক্ষ্য ও উদ্দেশ্য। কারণ এর ফলে, ভারতে প্রত্যক্ষ বিদেশি বিনিয়োগের মাত্রাউল্লেখযোগ্যভাবে বৃদ্ধি পাবে। এর সুবাদে উন্নতি ঘটবে এ দেশের বিনিয়োগ পরিস্থিতিতে।ফলে, একদিকে যেমন মানুষের আয় ও উপার্জন বৃদ্ধি পাবে, অন্যদিকে তেমনই সম্প্রসারিতহবে নতুন নতুন কর্মসংস্থানের সুযোগও। গত দু’বছরে প্রতিরক্ষা, নির্মাণ ও উৎপাদন, বিমা, পেনশন, সম্প্রচার, চা,কফি, রাবার, এলাচ, পাম ও অলিভ তেল উৎপাদনের জন্য বৃক্ষরোপণ, একটি মাত্রব্র্যান্ডের আওতায় খুচরো বাণিজ্যিক বিপণন, অসামরিক বিমান পরিবহণ সহ বিভিন্ন শিল্পেপ্রত্যক্ষ বিদেশি বিনিয়োগ সম্পর্কিত কয়েকটি বড় ধরনের সংস্কার ও সংশোধনের উদ্যোগগ্রহণ করে কেন্দ্রীয় সরকার। এর ফলশ্রুতিতে ২০১৫-১৬ অর্থ বছরে ভারতে প্রত্যক্ষবিদেশি বিনিয়োগের পরিমাণ বৃদ্ধি পেয়ে দাঁড়িয়েছে ৫৫.৪৬ বিলিয়ন মার্কিন ডলার যা কিনা২০১৩-১৪ অর্থ বছরের তুলনায় ১৯.৪২ বিলিয়ন মার্কিন ডলার বেশি। তবে, দেশের সার্বিকউন্নয়ন ও অগ্রগতির স্বার্থে বিদেশি বিনিয়োগকে আরও সরল ও উদার করে তোলার বিষয়টিবরাবরই রয়েছে কেন্দ্রীয় সরকারের চিন্তাভাবনার কেন্দ্রবিন্দুতে ।
কাবুলেজঙ্গিদের বিস্ফোরণের ঘটনার তীব্র নিন্দা করলেন প্রধানমন্ত্রী

কাবুলে জঙ্গি বিস্ফোরণের ঘটনার তীব্র নিন্দা করেছেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “কাবুলে সন্ত্রাসবাদীরা যে বিস্ফোরণের ঘটনা ঘটিয়েছে, আমরা তার কঠোর নিন্দাকরি। নিহতদের পরিবার-পরিজনদের মতো আমরাও সমান উদ্বিগ্ন। প্রার্থনা জানাই আহতদেরজন্য । যে কোনও ধরণের সন্ত্রাসের মোকাবিলায় ভারত রয়েছে আফগানিস্তানের পাশেই।সন্ত্রাসবাদকে যারা মদত দেয়, তাদের পরাস্ত করা প্রয়োজন”।
নেতাজি সুভাষ চন্দ্র বসুর জন্মজয়ন্তীতে শ্রদ্ধা জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী নেতাজি সুভাষ চন্দ্র বসুর জন্মজয়ন্তীতে তাঁকে শ্রদ্ধা জানিয়েছেন। প্রধানমন্ত্রী তাঁর ট্যুইট বার্তায় বলেছেন, “১৮৯৭ সালের ২৩শে জানুয়ারি জানকীনাথ বসু তাঁর ডায়েরিতে লিখেছিলেন, ‘দুপুরে একটি ছেলের জন্ম হয়েছে’। এই ছেলেটি সাহসী স্বাধীনতা সংগ্রামী এবং মননশীল ব্যক্তি হয়েছিলেন যিনি একটিমাত্র কারণ, ভারতের স্বাধীনতার জন্য তাঁর জীবন উৎসর্গ করেছেন। আমি নেতাজি বোসের কথা বলছি, যাঁকে আমরা আজ তাঁর জন্মজয়ন্তীতে গর্বের সঙ্গে স্মরণ করছি। ভারত চিরকাল নেতাজি সুভাষ চন্দ্র বোসের কাছে তাঁর সাহস এবং ঔপনিবেশিকতাবাদের প্রতিরোধে তাঁর অমলীন অবদানের জন্য কৃতজ্ঞ থাকবে। তিনি ভারতীয়দের উন্নতি এবং কল্যাণের জন্য সংগ্রাম করেছিলেন।”
উত্তরপ্রদেশের আউরাইয়ার পথ দুর্ঘটনায় নিহতদের নিকট আত্মীয়কে প্রধানমন্ত্রীর এককালীন সাহায্য ঘোষণা

উত্তরপ্রদেশের আউরাইয়ার পথ দুর্ঘটনায় যারা প্রাণ হারিয়েছেন, তাঁদের নিকট আত্মীয়কে প্রধানমন্ত্রী জাতীয় ত্রাণ তহবিল থেকে এককালীন ২ লক্ষ টাকা করে সাহায্যে দেবার সিদ্ধান্ত প্রধানমন্ত্রী শ্রী নরেন্দ্র মোদী অনুমোদন করেছেন। এই পথ দুর্ঘটনায় যাঁরা আহত হয়েছেন, তাঁদের ৫০,০০০ টাকা করে দেবার বিষয়টিকেও প্রধানমন্ত্রী অনুমোদন করেন।